RÂNDUIALA SLUJBEI 
DIN DUMINICA ORTODOXIEI 


Sinodul local din Constantinopol din anul 842, întărind ; 
' hotărârile dogmatice ale Sinodului al VII-lea A-toată-lumea, a $ 
înfiinţat sărbătorirea anuală a biruinţei Ortodoxiei asupra | 
eresurilor. Sfântul Metodie, Patriarhul Constantinopolului, aflat ; 
în fruntea acelui Sobor, a alcătuit cu acest prilej o rânduială $ 
) deosebită de proslăvire a Dreptei Credinţe. Odată cu răspândirea | 
credinţei celei curate a ortodoxiei, această rânduială s-a: 
' înrădăcinat în întreaga Împărăţie a Răsăritului Creştinesc, iar $ 
) această pravilă începu să se săvârşească pretutindeni în întâia | 
duminică a Postului Mare sub numele de „Rânduiala slujbei din 
' Duminica Ortodoxiei” mai întâi de către arhiereii eparhiilor în f 
) catedrale, ca apoi, câştigând norodul spre buna învăţătură şi | 
. înţelepţire, a ajuns a fi săvârşită şi de parohiile bisericilor şi de : 
 stareţii mănăstirilor. i 

După isprăvirea citirii ceasurilor, spre locul obişnuit unde se | 
află arhiereul în veşminte (sau stareţul de se face slujba la; 
' mănăstire), vin din altar arhimandriţii, egumenii, preoţii, $ 
) diaconii; preoţii scot icoana Mântuitorului şi a Preasfintei | 
, Născătoarei de Dumnezeu şi le pun pe analogul din mijlocul : 
bisericii. 

Începe diaconul: Binecuvântează, Stăpâne. 

Arhiereul (sau stareţul): Binecuvântat este Dumnezeul nostru... 

Strana: Amin. Împărate ceresc... Sfinte Dumnezeule... (rugăciunile 
începătoare). Doamne miluieşte (12 ori). Veniţi să ne închinăm...Apoi 


Psalmul 74 


*e 9] ărturisi-ne-vom Ţie, Dumnezeule, mărturisi-ne-vom ie şi | 
Q vom chema numele Tău, povesti-voi toate minunile Tale. 
Când voi lua vreme, eu dreptatea voi judeca. Topitu-s-au 
pământul şi toţi cei ce locuiesc pe dânsul: eu am întărit stâlpii lui. | 
Zis-am celor fărădelege, nu faceţi fărădelege şi celor ce greşesc, 
nu vă înălţaţi cornul. Nu vă ridicaţi asupra înălţimii cornul vostru 
şi nu grăiţi împotriva lui Dumnezeu nedreptate. Că nici de la 
răsărituri, nici de la apusuri, nici de la munţi pustii. Că 
Dumnezeu judecător este: pe acesta smereşte şi pe acesta înalţă. 
Că paharul este în mâna Domnului, cu vin neamestecat, plin de 
amestecătură şi au abătut din aceasta în aceasta, însă drojdiile lui 
nu s-au deşertat, bea-vor toţi păcătoşii pământului. Iar eu mă voi 
bucura în veac, cânta-voi Dumnezeului lui Iacov. Şi toate 
coarnele păcătoşilor voi zdrobi şi se va înălța cornul dreptului. 


Slavă..., Şi acum... Aliluia (trei ori) 


> 


Diaconul citeşte ectenia obişnuită pînă la „cei ce călătoresc pe ape... 
apoi rosteşte aceasta: 


Pentru ca să caute cu ochi milostiv la sfânta Sa Biserică şi să 
o păzească pe ea nevătămată şi nebiruită de eresuri şi de credinţe 
deşarte, şi cu pacea Sa să o îngrădească, Domnului să ne rugăm. 


Pentru ca să potolească dezbinările ei şi cu puterea Sfântului 
Duh să îi întoarcă pe toţi care s-au abătut de la cunoştinţa 
adevărului şi să îi numere cu turma Sa aleasă, Domnului să ne 
rugăm. 


Pentru ca să lumineze cu lumina înţelepciunii Dumnezeieşti 
cugetele care s-au întunecat cu necredinţa, iar pe credincioşii săi 
să-i întărească şi neclintiţi în ortodoxie să-i păzească, Domnului 
să ne rugăm. 

Apoi: Dumnezeu este Domnul, şi S-au arătat nouă... glasul 4 


Mulţumiţi fiind noi, nevrednicii, robii Tăi, Doamne, pentru 
binefacerile Tale cele mari, ce ni s-au făcut nouă, slăvindu-Te Te 
lăudăm, bine Te cuvântăm, mulţumim, cântăm şi preaslăvim a Ta ; 
bună milostivire, şi ca nişte robi cu dragoste strigăm ie: 
Făcătorule de bine, Mântuitorul nostru, slavă Ţie. 


Slavă..., glasul 3 
De binefacerile Tale şi de daruri, învrednicindu-ne în dar ca 
nişte robi netrebnici Stăpâne, alergând cu osârdie către Tine, : 
mulţumire după putere Îţi aducem şi slăvindu-Te pe Tine, ca pe 
Făcătorul de bine şi Ziditorul strigăm: Slavă Ţie, preaîndurate 
Dumnezeule. 


Şi acum..., glasul 4 
Precum a înălţimii de sus podoabă, şi pe cea de jos frumuseţe 
ai arătat-o sfintei sălăşluiri a măririi Tale, Doamne, întăreşte-o 
pe aceasta în vecii vecilor şi primeşte pentru Născătoarea de 
Dumnezeu, rugăciunile noastre pe care neîncetat ie ţi le 
aducem, Viaţă şi Înviere a tuturor! 


Diaconul: Să luăm aminte Arhiereul: Pace tuturor. 
Citeţul: Şi duhului tău. Diaconul: Înţelepciune, să luăm aminte. 


Prochimen, glas al 4-lea 
Răsădiţi fiind în casa Domnului, în curţile Domnului Dumnezeului nostru vor 
înflori. Stih: Veselise-va dreptul de Domnul şi va nădăjdui întru EI. 


APOSTOLUL 


Din Epistola către Romani a sfântului apostol Pavel, citire: 


raţilor, vă îndemn să vă păziţi de cei ce fac dezbinări şi 

sminteli împotriva învăţăturii pe care aţi primit-o. 

Depărtaţi-vă de ei. Căci unii ca aceştia nu slujesc Domnului 
nostru lisus Hristos, ci pântecelui lor, şi prin vorbele lor 
frumoase şi măgulitoare înşeală inimile celor fără de răutate. 
Căci ascultarea voastră este cunoscută de toţi. Mă bucur deci de 
voi şi voiesc să fiţi înţelepţi spre bine şi nevinovaţi la rău. Iar 
Dumnezeul păcii va zdrobi degrab sub picioarele voastre pe 
satana. Harul Domnului nostru Iisus Hristos să fie cu voi! 

Aliluia (de trei ori) 


EVANGHELIA 


Din sfânta Evanghelie de la Matei citire: 


is-a Domnul: vedeţi să nu dispreţuiţi pe vreunul din) 

aceştia mici, că zic vouă: că îngerii lor, în ceruri, pururi 

văd faţa Tatălui Meu, Care este în ceruri. Căci Fiul Omului $ 
a venit să caute şi să mântuiască pe cel pierdut. Ce vi se pare? 
Dacă un om ar avea o sută de oi şi una din ele s-ar rătăci, nu va 
lăsa, oare, în munţi pe cele nouăzeci şi nouă şi ducându-se va ș 
căuta pe cea rătăcită? Şi dacă s-ar întâmpla s-o găsească, adevăr 
grăiesc vouă că se bucură de ea mai mult decât de cele nouăzeci şi 
nouă, care nu s-au rătăcit. Astfel nu este vrere înaintea Tatălui 
vostru, Cel din ceruri, ca să piară vreunul dintr-aceştia mici. De-ţi 
va greşi ţie fratele tău, mergi, mustră-l pe el între tine şi el 
singur. Şi de te va asculta, ai câştigat pe fratele tău. Iar de nu te 
va asculta, ia cu tine încă unul sau doi, ca din gura a doi sau trei 
martori să se statornicească tot cuvântul. Şi de nu-i va asculta pe 
ei, spune-l Bisericii; iar de nu va asculta nici de Biserică, să-ţi fie 
ţie ca un păgân şi vameş. Adevărat grăiesc vouă: Oricâte veţi lega 
pe pământ, vor fi legate şi în ceruri, şi oricâte veţi dezlega pe 
pământ, vor fi dezlegate şi în ceruri. 


Slavă Ţie Doamne, slavă Ţie 


Apoi ectenia: 
Miluieşte-ne Dumnezeule după mare mila Ta, rugămu-ne Ţie 
auzi-ne şi ne miluieşte. 


Încă ne rugăm pentru Prea Fericitul Părintele nostru (N), 
Patriarhul Bisericii Ortodoxe Române [pentru (Înalt) Prea 
Sfinţitul (Arhi-) Episcopul şi Mitropolitul nostru (N)], pentru 
cinstita preoţime şi întru Hristos diaconime, pentru tot clerul şi 
poporul, milostive Doamne, auzi-ne şi ne miluieşte. 


Cela ce nu voieşti moartea păcătoşilor, ci aştepţi întoarcerea 
şi pocăinţa lor, întoarce-i pe toţi cei rătăciţi la Sfânta Ta Biserică, 
rugămu-ne ie, Milostive Doamne, auzi-ne şi ne miluieşte. 

Cel ce ai zidit această lume spre slava Ta, fă ca şi cei ce se 
împotrivesc cuvântului Tău să se întoarcă şi împreună cu toţi 

credincioşii, cu credinţă adevărată şi bine cuvântare, pe Tine, 
Dumnezeul nostru, să te  proslăvească, rugămu-ne Ție,! 
Atotputernice Făcătorule, auzi-ne şi ne miluieşte ! 


Cel ce ne-ai dat nouă porunca Ta ca să Te iubim pe Tine, 
Dumnezeul nostru, şi pe aproapele nostru, fă ca mâniile,: 
duşmăniile, supărările, camăta, încălcările de jurământ şi alte 
fărădelegi să se stingă, iar dragostea adevărată să împărăţească 
în inimile noastre, rugămu-ne Ție, Mântuitorul nostru, auzi-ne şi ; 
cu milostivire ne miluieşte. 

Ecfonis: Auzi-ne pe noi, Dumnezeul nostru, Mântuitorul 
nostru... 


Strana: Amin. Diaconul: Domnului să ne rugăm. 
Strana: Doamne, miluieşte. Şi cel mai mare, citeşte următoarea 


Rugăciune 

umnezeule preaînalte şi Ziditorule a toată făptura, Cela ce 
0bumpli toate cu mărirea Ta şi pe toate le ţii cu puterea Ta, 
Ţie, Izvorului a toate darurile Domnului nostru aducem 
mulţumire noi, nevrednicii, că nu Te întorci de la noi pentru 
fărădelegile noastre, ci ne arvuneşti pe noi cu îndurările Tale. Tu 
spre mântuirea noastră ai trimis pe Unul născut Fiul Tău şi ai 
binevestit nemăsurata Ta pogorâre către neamul omenesc: că cu 
vrere nu voieşti moartea păcătosului, şi aştepţi să ne întoarcem la 
Tine şi să fim mântuiţi: Tu, pogorând spre neputinţa firii noastre, 
ne întăreşti pe noi cu Atotputernicul Har al Sfântului Tău Duh, ne 
mângâi cu mântuitoarea credinţă şi cu nădejdea desăvârşită a 
veşnicilor bunătăţi şi povăţuindu-i pe aleşii Tăi în Sionul cel de 

sus, ca pe lumina ochiului îi păzeşti. 

Mărturisim Doamne, marea şi neajunsa Ta iubire de oameni 
şi milostivire. Dar văzînd alunecările multora, cu osârdie Te 
rugăm, Atotbunule Doamne: caută la Biserica Ta şi vezi că chiar 
de am primit cu bucurie bunăvestirea Ta, dar spinii deşertăciunii 
şi ai patimilor o fac pe dânsa puţin-roditoare, iar în alţii şi fără de 
rod, şi, înmulţindu-se fărădelegile unii prin eresuri, alţii prin 
dezbinare se împotrivesc adevărului Tău evanghelicesc, se 
îndepărtează de moştenirea Ta, se leapădă de Harul Tău şi se 
răpun spre judecata preasfântului Tău Cuvânt. Preamilostive şi 
Atotputernice, nu Te mânia până în sfârşit, Doamne! Fii milostiv, 
Te roagă Biserica Ta, ştiindu-le pe Tine ocârmuitorul şi 
săvârşitorul mântuirii noastre, lisuse Hristose, fii nouă milostiv, 

întăreşte-ne pe noi cu puterea Ta în Dreapta Credinţă, luminează 
ochii celor ce rătăcesc cu lumina Ta dumnezeiască, ca să înţeleagă | 
adevărul Tău: înmoaie înăsprirea lor şi deschide-le auzul, ca să 
audă glasul Tău şi să se întoarcă către Tine, Mântuitorul nostru. 
Îndreptează, Doamne, fărădelegile lor şi viaţa lor străină de buna | 
cuviinţă creştinească; fă ca toţi întru sfinţenie şi fără de prihană 
să vieţuim, şi aşa mântuitoarea credinţă să se înrădăcineze şi $ 
purtătoare de rod în inimile noastre să fie. Nu întoarce faţa Ta de | 
la noi, Doamne, dă-ne nouă bucuria mântuirii Tale; dă Doamne şi 
păstorilor Bisericii Tale râvnă sfântă, şi cu duhul Evangheliei 
dospeşte grija lor pentru mântuirea şi întoarcerea celor rătăciţi. | 
Ca aşa fiind toţi povăţuiţi, să ajungem unde este credinţa 
desăvârşită, împlinirea nădejdii şi dragostea adevărată şi acolo 
cu preacinstitele cete ale puterilor cereşti să Te preaslăvim pe 
Tine, Domnul nostru, pe Tatăl, şi pe Fiul şi pe Sfântul Duh, în 
vecii vecilor. Amin. 


Apoi diaconul rosteşte: 

Cine este mare ca Dumnezeul nostru; Tu eşti Dumnezeu 
Carele faci minuni. 

Apoi iarăşi cu glas ridicat: 

Cine este mare ca Dumnezeul nostru... 

Şi apoi cu glas ridicat: 

Cine este mare ca Dumnezeul nostru... 


iua Ortodoxiei prăznuind, o, neam drept-slăvitor! Să-L 

slăvim cel mai mult pe Pricinuitorul tuturor bunătăţilor, 

pe Dumnezeu, Carele este binecuvântat întru toţi vecii. 
Acesta este Dumnezeul nostru, Carele rânduieşte şi întăreşte 
moştenirea Sa iubită Sfânta Biserică, pe strămoşii care au căzut 
prin călcarea poruncii mîngiindu-i cu cuvântul Său nemincinos, a 
cărei temelie a pus-o încă în rai; Acesta este Dumnezeul nostru, 
Carele povăţuindu-ne către acea făgăduinţă mântuitoare, nu fără 
de mărturii Sieşi o lasă, ci vrând să se săvârşească mântuirea, 
vestit-a mai înainte întâi prin strămoşi şi prooroci, în multe 
chipuri arătând-o; Acesta este Dumnezeul nostru, Care de multe 
ori şi în multe feluri a grăit părinţilor prin prooroci, în zilele din 
urmă a grăit nouă prin Fiul, cu Care şi veacurile Le-a făcut, 
vestindu-ne bunăvoința Tatălui pentru noi, ne-a deschis tainele 
cereşti, ne-a încredinţat cu puterea Sfântului Duh despre 

adevărul bunei vestiri, a trimis pe apostoli în toată lumea ca să 
propovăduiască Evanghelia Împărăției, a întărit-o pe aceasta cu | 
multe puteri şi minuni. Acestei descoperiri mântuitoare urmând, 
de această veste bună ţinându-ne 


Aici clerul împreună cu norodul binecredincios mărturiseşte 
cu glas biruitor 


redem întru unul Dumnezeu, Tatăl atotţiitorul, Făcătorul $ 
cerului şi al pământului, al tuturor celor văzute şi 
nevăzute. Şi întru unul Domn lisus Hristos, Fiul lui 
Dumnezeu, Unul-Născut, Care din Tatăl S-a născut mai înainte de f 
toţi vecii: Lumină din Lumină, Dumnezeu adevărat din 
Dumnezeu adevărat, născut nu făcut, Cel de o fiinţă cu Tatăl, prin 
Care toate s-au făcut. Care, pentru noi oamenii şi pentru a 
noastră mântuire, S-a pogorât din ceruri şi S-a întrupat de la 
Duhul Sfânt şi din Maria Fecioara şi S-a făcut om. Şi S-a răstignit 
pentru noi în zilele lui Ponţiu Pilat şi a pătimit şi S-a îngropat; şi 
a înviat a treia zi, după Scripturi. Şi S-a înălţat la ceruri şi şade 
de-a dreapta Tatălui; şi iarăşi va să vină cu slavă, să judece viii şi 
morţii, a Cărui Împărăţie nu va avea sfârşit. Şi întru Duhul Sfânt, 
Domnul de viaţă făcătorul, Care din Tatăl purcede, Cel ce 
împreună cu Tatăl şi cu Fiul este închinat şi slăvit, Care a grăit 
prin Prooroci. Întru una, sfântă, sobornicească şi apostolească 
Biserică, mărturisesc un botez spre iertarea păcatelor. Aştept 
învierea morţilor şi viaţa veacului ce va să fie. Amin. 
Apoi cu glas înalt: 
Aceasta este credinţa apostolică, 
Aceasta este credinţa mântuitoare, 
Aceasta este credinţa dreptslăvitoare, 


Aceasta este credinţa care lumea a întărit. 


Apoi se citesc următoarele anatematisme: 


Incă şi soboarele sfinţilor părinţi şi predaniile şi scrierile lor 
împreună-glăsuitoare cu Dumnezeiasca descoperire, le primim şi 
le întărim. 


Chiar dacă şi acestei pronii a Domnului pentru noi şi 
mântuitoarei descoperiri duşmanii Ortodoxiei i se împotrivesc, 
pomeni-va atunci Domnul ocara robilor Săi: slava hulitorilor o a | 

ocărât-o şi pe cei îndrăzneţi şi vrăjmaşi Dreptei Credinţe fricoşi şi 
grabnici la fugă i-a arătat. 

Precum pe cei care îşi cucernicesc a lor minte întru 
ascultarea Dumnezeieştii descoperiri şi care s-au nevoit pentru 
aceasta, îi fericim şi îi lăudăm; iar pe cei care se împotrivesc : 
acestui adevăr şi care nu s-au pocăit Domnului, Carele aşteaptă 
întoarcerea şi pocăinţa lor, urmând Sfintei Scripturi şi Predaniei 
Bisericii dintru început ţinându-ne, îi lepădăm şi îi dăm! 
anatemei. 

Celor care tăgăduiesc fiinţarea lui Dumnezeu şi spun că 
această lume de la sine s-a făcut şi toate cele dintr-însa fără $ 
Pronia lui Dumnezeu se ţin şi din întâmplare se fac, anatema, 
anatema, anatema. 

Celor care grăiesc că Dumnezeu nu este duh, ci trup; sau că 
nu este drept, veşnic, milostiv, preaînţelept, atotştiutor şi alte 
hule asemenea rostind, anatema (de trei ori). 

Celor care îndrăznesc a tăgădui naşterea Fiului din Tatăl, sau 
tăgăduiesc purcederea Duhului Sfânt din Tatăl, împuţinând astfel 
egala cinstire şi unime, asemenea şi celor care nu cred şi nu 
mărturisesc pe Tatăl, şi pe Fiul şi pe Sfântul Duh drept Treime 
Sfântă, una în fiinţă şi întreită în persoane, anatema (de trei ori). 

Celor care nebuneşte grăiesc că nu a trebuit pentru 
mântuirea noastră, pentru înnoirea firii omeneşti şi spre iertarea 
păcatelor noastre să vină în lume Fiul lui Dumnezeu în trup şi să 
primească patimă de bunăvoie, moarte şi înviere, anatema (de trei 
ori). 

Celor care nu primesc harul mântuitor propovăduit în Sfânta 
Evanghelie şi dăruit prin Sfintele Taine, ca singurul mijloc de 
curăţire, luminare şi desăvârşire înaintea lui Dumnezeu, 
anatema (de trei ori). 

Celor care îndrăznesc să grăiască că Preacurata Fecioara 
Maria nu este Născătoare de Dumnezeu şi nu a fost înainte de 
naştere, la naştere şi după naştere Fecioară, anatema (de trei ori). 

Celor care nu cred că Duhul Sfânt i-a înţelepţit pe prooroci şi 
apostoli şi printr-înşii ne-a vestit nouă calea adevărată spre 
mântuire şi a întărit aceasta cu minuni, şi Carele acum în Biserică 
şi în inimile drepteredincioşilor creştini vieţuieşte şi îi 
povăţuieşte la orice adevăr, anatema (de trei ori). 


Celor care  tăgăduiese nemurirea sufletului, sfârşitul 

veacului, judecata de obşte ce va să dăruiască pentru fapte bune 
cerurile, iar pentru păcate osânda veşnică, anatema (de trei ori). 

Celor care tăgăduiesc vreuna din Sfintele Taine, de Biserica 
lui Hristos ţinute, anatema (de trei ori). 

Celor care tăgăduiesc Soboarele Sfinţilor Părinţi şi: 
predaniile lor care sânt într-un duh glăsuitoare cu Dumnezeiasca 
descoperire, şi de Biserica cea dreptslăvitoare cu sfinţenie 
păstrate, anatema (de trei ori). 

Celor care cutează a strecura în Simbolul Credinței o a doua 
purcedere, şi din Fiul, a dumnezeirii Duhului Sfânt, arătând prin 
aceasta două cauze în unitatea fiinţială a Treimii, anatema (de trei $ 
ori). 

Celor care nu cred şi nu mărturisesc că într-un singur 
ipostas al persoanei Mântuitorului lisus Hristos sânt două iri, 
omenească şi dumnezeiască,  neamestecate, neschimbate, 
neîmpărţite şi nedespărţite, anatema (de trei ori). 

Celor care ocărăsc şi hulesc sfintele icoane pe care Sfânta 
Biserică le primeşte spre amintirea lucrărilor lui Dumnezeu şi a 
bineplăcuţilor Lui, spre trezirea evlaviei celor care le privesc şi a 
dorinţei de a urma sfinţilor, şi celor care le numesc pe acestea 
idoli, anatema (de trei ori). 

Iar celor care se nevoiesc pentru Ortodoxie în cuvânt, scrieri, 
învățături, suferinţe şi viaţă bineplăcută lui Dumnezeu, ca unor 
apărători şi lucrători ai dreptei credinţe, împreună cu Biserica 
lui Hristos, săvârşind pomenirea de peste an, strigăm 

Sfinte binecredinciosule şi întocmai cu apostolii împărat 
Constantin şi maica ta Elena, dreptmăritorilor împărați ai 
Răsăritului Creştinesc: Teodosie, Iustinian şi ceilalţi drept- 
credincioşi împărați şi împărătese ale Împărăției Creştinătăţii 
Răsăritului, rugaţi-vă lui Dumnezeu să ne lumineze calea în 
această lume plină de deşertăciuni cu viaţa voastră pilduitoare de 
slujitori ai lui Dumnezeu cu osârdia voastră dregătorească de 
mare folos pentru întărirea Bisericii lui Hristos, să zicem pentru 
aceasta, Doamne miluieşte (de trei ori). 


Sfinte binecredinciosule Voievod Ştefan cel Mare, sfinte 
binecredinciosule  Voievod-mucenic Constantin Brâncoveanu, 
rugaţi-vă lui Hristos Dumnezeu pentru noi, ticăloşii urmaşi ai 
voştri, în aceste vremi cumplite de răcire peste măsură a 
credinţei celei mântuitoare a Răsăritului Ortodox, vremi de 

împuţinare a ării strămoşeşti şi de micime a vredniciei 
duhovniceşti a dregătorilor ei, să ne întărească pe noi în! 
dăinuirea noastră întru Dreapta Credinţă pe pământurile 
rânduite de Dumnezeu spre mântuirea neamului nostru, să zicem 
pentru aceasta, Doamne miluieşte (de trei ori). 


Sfinte Nicodim de la Tismana, sfinte Paisie de la Neamţ, 
sfinte patriarh Nifon al Constantinopolului, sfinte ierarh | 
Ghelasie de la Râmeţ, sfinţilor ierarhi Iorest şi Sava! 
Mărturisitorii Ardealului, sfinţilor mitropoliți Antim Ivireanul, 
Grigorie Dascălul, Maxim Brancovici, ai Moldovei Dosoftei şi 
Varlaam, rugaţi-vă lui Dumnezeu cel Unul în Treime să ne! 
ferească de nenumăratele şi feluritele ispite ale vremurilor de 
astăzi care se abat peste noi, nevrednici de a ne numi creştini ai 
vremurilor de pe urmă, din pricina puţinătăţii noastre 
duhovniceşti şi asupra bunelor rânduieli ale vieţii creştineşti în 
Una, Sfântă, Sobornicească şi Apostolească Biserică a lui Hristos, 
să zicem pentru aceasta, Doamne miluieşte (de trei ori). 

Binecredincioşilor voievozi care s-au osârduit pentru buna 
orânduire a Bisericii Ortodoxe pe pământurile strămoşeşti, 
Mircea cel Bătrân, Alexandru cel Bun, Radu cel Mare, Neagoe 
Basarab, Petru Rareş, Vasile Lupu, Matei Basarab, Mihai Viteazu 
şi marilor dregători ortodocşi, veşnica lor pomenire (de trei ori). 


Preasfinţiţilor  Patriarhi ai Constantinopolului, ai 
Alexandriei, ai Antiohiei, al Ierusalimului, şi a întregii Ţări 
Româneşti şi preasfinţiţilor mitropoliți, arhiepiscopi şi episcopi 
ortodocşi, veşnica lor pomenire (de trei ori). 


Presfinţiţilor mitropoliți,  evlavioşi  ostenitori pentru 
neprihănirea şi întărirea Bisericii creştine drept-slăvitoare, în 
neamul nostru: Andrei al Transilvaniei, Macarie al Ungrovlahiei, 
Teofil de la Râmnic, Veniamin al Moldovei, veşnica lor pomenire 
(de trei ori). 

Celor care au pătimit şi au fost ucişi în războaiele pentru 
Credinţa ortodoxă şi Țară, domnitorilor, boierilor, oastei 
iubitoare de Hristos şi tuturor dreptmăritorilor creştini care în 
dreapta credinţă şi evlavie întru nădejdea învierii s-au săvârşit, 
veşnica lor pomenire (de trei ori). 

Dreptmăritoarea Biserică a lui Hristos, cu mărire aducîndu- 
şi aminte de cei ce s-au nevoit în evlavie şi aceasta spre urmare 
arătând tuturor fiilor ei, dreptmăritorilor creştini, asemenea are 

datoria să laude nevoinţele acestora care prin mântuitoarea 
credinţă şi faptele bune, pregătindu-se de fericirea veşnică, | 
întăresc Ortodoxia. 


Apoi rosteşte: 


Tuturor sfinţiţilor patriarhi ortodocşi, mulți ani trăiască (de 
trei ori). 

Părintelui nostru, Preafericitului Patriarh (N) al României, 
mulţi ani trăiască (de trei ori). 

Înalt Preasfinţiei Sale, Mitropolitul (sau episcopul) (N), ) 
mulţi ani trăiască (de trei ori). 

Preasfinţiţilor mitropoliți ortodocşi, arhiepiscopi şi episcopi 
şi la tot clerul bisericesc, mulți ani trăiască (de trei ori). 

De Dumnezeu păzitei ţării noastre, stăpânirii şi oastei ei şi 
tuturor  dreptmăritorilor creştini, care drept mărturisesc 
credinţa mântuitoare şi sânt în supunerea Bisericii lui Hristos, 
dăruieşte-le Doamne, pace, linişte, bună sporire, îmbelşugarea 
roadelor pământului şi mulţi ani trăiască (de trei ori). 

Preasfântă Treime, pe aceştia îi preaslăveşte şi îi întăreşte 
până la sfârşit în dreapta credinţă; iar pe răzvrătiţii şi hulitorii 
dreptmăritoarei credinţe şi ai Bisericii lui Hristos şi pe cei care 
nu sânt în supunerea ei, întoarce-i şi fă ca să vină la cunoştinţa 
adevărului Tău veşnic, pentru rugăciunile Preasfintei Stăpânei 
noastre Născătoarea de Dumnezeu şi pururea Fecioara Maria şi 
ale tuturor sfinţilor, amin. 


După această rugăciune, cel mai mare zice: 
Slavă Ţie Dumnezeule, Binefăcătorul nostru în vecii vecilor! 


Strana: Amin. 

Şi se cântă imnul sfântului Ambrosie al Mediolanului, iar în timpul 
acestei cântări arhiereul sau stareţul, împreună cu toată sfinţita adunare, 
sărută sfintele icoane de pe analoguri. 


mărturisim, pe Tine, preaveşnicule Părinte, tot pământul 
Te măreşte. Ţie toţi îngerii, Ţie cerurile şi toate puterile, 
Ţie Heruvimii şi Serafimii cu neîncetate glasuri Îţi strigă: Sfânt, 


N) e Tine Dumnezeule, Te lăudăm, pe Tine, Doamne, Te 
(9) 
Y 


12 SLUJBA DIN DUMINICA ORTODOXIEI 

Sfânt, Sfânt Domnul Dumnezeu Savaot, plin este cerul şi 
pământul de mărirea slavei Tale. Pe Tine preaslăvita ceată a | 
apostolilor, pe Tine lăudata mulţime a proorocilor, pe Tine Te 
laudă prealuminata oaste a mucenicilor, pe Tine în toată lumea 
Te mărturiseşte sfânta Biserică, pe Părintele măririi celei | 
neajunse, pe Cel închinat Unul-Născut Fiul Tău şi pe Sfântul 
Mângâietorul Duh. Tu eşti Împăratul slavei Hristoase, Tu eşti al 
Părintelui pururea fiitor Fiu. Tu spre izbăvirea omului, luând fire | 
de om, nu Te-ai îngreţoşat de pântecele Fecioarei, Tu, stricând 
boldul morţii, ai deschis credincioşilor cereasca împărăție. Tu de- 
a dreapta lui Dumnezeu şezi întru slava Părintelui şi credem că | 
vei veni Judecător. Pe Tine dar, Te rugăm, ajută robilor Tăi, pe 
care i-ai mântuit cu cinstitul Tău Sânge. Învredniceşte-i a 
împărăţi împreună cu sfinţii Tăi întru veşnica Ta slavă. 

Mântuieşte, Doamne, poporul Tău şi binecuvântează 
moştenirea Ta, îndreptează-i şi îi înalţă pe dânşii în veci. În toate 
zilele Te vom binecuvânta pe Tine şi vom lăuda numele Tău în 
veac şi în veacul veacului. 

Învredniceşte-ne, Doamne, în ziua aceasta fără de păcat să 
ne păzim noi. Miluieşte-ne pe noi, Doamne, miluieşte-ne pe noi. 
Fie mila Ta, Doamne, spre noi, precum am nădăjduit întru Tine. 
Spre Tine, Doamne, am nădăjduit, să nu ne ruşinăm în veci. 
Amin. 


Şi se face otpustul obişnuit. 


